नई दिल्ली/जिनेवा. यूनाइटेड नेशंस में भारत के एम्बेसडर ने कहा है कि पाकिस्तान ने जो टेरर ग्रुप्स भारत के खिलाफ हिंसा फैलाने के लिए बनाए थे, अब वो उल्टा उसी को निगलने में लगे हैं। यूएन में भारत के परमानेंट एम्बेसेडर अजीत कुमार ने यह बात ह्यूमन राइट्स काउंसिल के 34th सेशन में कही। अजीत ने और क्या कहा...
- अजीत ने स्पीच में कहा- पाकिस्तान जम्मू-कश्मीर में घुसपैठ और क्रॉस बॉर्डर टेरेरिज्म को मदद दे रहा है। इसके अलावा उसने कश्मीर में हिंसा को बढ़ावा देने में कोई कसर नहीं छोड़ी। वो कश्मीर में आतंकवादियों द्वारा की गई हिंसा को बढ़ावा देने वाली हरकतें करता है।
- कुमार ने आतंकवाद को ह्यूमन राइट्स वॉयलेशन की जड़ बताते हुए कहा कि इसके केंद्र के बारे में सबको पता है। उन्होंने कहा- पाकिस्तान ने भारत के खिलाफ टेरर ग्रुप्स बनाए लेकिन अब वो उसको ही निगल रहे हैं।
लादेन पाकिस्तान में ही तो था
- कुमार ने पिछले 20 साल का हिसाब देते हुए पाकिस्तान को फटकार लगाई। उन्होंने कहा, “हमें ये नहीं भूलना चाहिए कि दुनिया का मोस्ट वॉन्टेड आतंकवादी (ओसामा बिन लादेन) पाकिस्तान में ही पाया गया था।”
- “वो वहां इसलिए मिला क्योंकि उसको वहीं पनाह और बचाने वाले मिले थे। कश्मीर में गड़बड़ी की सबसे बड़ी और बुनियादी वजह ये है कि वहां के आतंकियों को सीमा पार से पूरी मदद और हथियार मिलते हैं।”
- “इस्लामाबाद कई साल से जम्मू-कश्मीर और भारत के अंदरूनी मामलों में दखलंदाजी कर रहा है। जम्मू-कश्मीर भारत का अभिन्न अंग है।”
hin_Deva hin_Deva hin_Deva hin_Deva hin_Deva hin_Deva awa_Deva